Source: https://gssvznamky.edupage.org/text5/?
Timestamp: 2018-04-25 15:58:08+00:00

Document:
Školský poriadok org. zložky gymnázium
GYMNÁZIA SPIŠSKÁ STARÁ VES
Spojená škola v Spišskej Starej Vsi je všeobecnovzdelávacia inštitúcia, ktorá v súlade s princípmi a cieľmi výchovy a vzdelávania školského zákona podporuje rozvoj osobnosti dieťaťa a žiaka vychádzajúc zo zásad humanizmu, rovnakého zaobchádzania, tolerancie, demokracie a vlastenectva, pripravuje žiakov na pokračovanie v ďalšom štúdiu.
Vychádzajúc z cieľov výchovy a vzdelávania školského zákona, je potrebné, aby sa žiaci správali podľa pravidiel, ktoré pomáhajú k dobrému spolužitiu v našej škole. Aby bolo možné dosiahnuť vytýčené ciele, je preto každý žiak povinný dodržiavať vnútorný poriadok SpoŠ, podporovať úsilie pedagógov a ostatných zamestnancov školy, rozvíjať dobré tradície tejto inštitúcie. Škola sa zaväzuje dodržiavať Chartu dieťaťa a Deklaráciu ľudských práv vo vzťahu k svojim žiakom, učiteľom a zamestnancom, zabezpečiť vnútorný chod školy a optimálne podmienky na výchovno-vzdelávací proces.
Všetky body školského poriadku sledujú cieľ, aby každé vystúpenie žiaka v škole i mimo nej zodpovedalo pravidlám slušnosti, spoločenského správania, aby každý chránil zdravie svoje i svojich spolužiakov a aby sa riadil takými zásadami, ktoré umožnia jemu i jeho spolužiakom nerušene sa vzdelávať, užitočne a príjemne prežiť roky strávené v škole.
Riaditeľka Spojenej školy v Spišskej Starej Vsi vydáva tento školský poriadok v súlade s § 153 zákona č. 245 / 2008 Z. z. o výchove a vzdelávaní a o zmene a doplnení niektorých zákonov v znení neskorších predpisov (ďalej len „školský zákon“), po prerokovaní v pedagogických radách organizačných zložiek a po prerokovaní v Školskej rade pri SpoŠ v Spišskej Starej Vsi.
Školský poriadok je vypracovaný osobitne pre každú organizačnú zložku a súčasť školy, v súlade s vekovou kategóriou a stupňom vzdelávania sú rozpracované práva a povinnosti detí a žiakov, práva a povinnosti rodičov, zákonných zástupcov, vnútorný školský režim, opatrenia vo výchove.
Tento školský poriadok platí pre žiakov školy, ktorí sú žiakmi školy aj mimo nej aj v čase prázdnin. Preto je nutné, aby dodržiavali jeho ustanovenia aj v mimovyučovacom čase, ak sa ich činnosť spája s činnosťou školy. Žiaci svojím správaním majú robiť dobré meno škole.
S týmto školským poriadkom musia byť oboznámení žiaci, rodičia aj všetci zamestnanci SpoŠ. Všetky dotknuté osoby potvrdia podpisom, že berú na vedomie dikciu školského poriadku (viď príloha č. 1).
Tento školský poriadok nadobúda účinnosť po prerokovaní v pedagogických radách, rodičovských radách a školskej rade SpoŠ, zároveň sa ruší platnosť doteraz platného školského poriadku SpoŠ.
V Spišskej Starej Vsi 29.1.2018
Mgr. Anna Kafková Mgr. Anna Kromková
predsedníčka ŠR riaditeľka
Gymnázium v Spišskej Starej Vsi je výberová stredná škola, ktorú si žiak zvolil dobrovoľne, a preto je povinný riadiť sa jej pravidlami a školským poriadkom. Škola bude dôsledne dodržiavať Deklaráciu práv dieťaťa a Listinu základných práv a slobôd vo vzťahu k žiakom, učiteľom i ostatným zamestnancom školy.
Cieľom školského poriadku školy je vytvorenie optimálnych podmienok pre výchovno-vzdelávací proces a efektívne využívanie vyučovacej doby tak, aby si žiaci v maximálnej miere osvojili potrebné vedomosti, zručnosti a návyky, základné normy fungovania medziľudských vzťahov a dokázali v nich prejaviť svoju osobnosť v pozitívnom zmysle.
2. Organizácia pracovného dňa
Rozvrh zvonenia
(normálny režim – 45´hod.) (skrátený režim – 30´hod.)
1. hodina 7.55 – 8.40 hod 1. hodina 7.55 – 8.25 hod.
2. hodina 8.45 – 9.30hod. 2. hodina 8.30 – 9.00 hod.
3. hodina 9.35 – 10.20 hod. 3. hodina 9.05 – 9.35 hod.
4. hodina 10.40 – 11.25 hod. 4. hodina 9.55 – 10.25 hod.
5. hodina 11.30 – 12.15 hod. 5. hodina 10.30 – 11.00 hod.
6. hodina 12.20 – 13.05 hod. 6. hodina 11.05 – 11.35 hod.
7. hodina 13.10 – 13.55 hod. 7. hodina 11.40 – 12.10 hod.
8. hodina 14.00 – 14.45 hod. 8. hodina 12.15 – 12.45 hod.
9. hodina 14.50 – 15.35 hod. 9. hodina 12.50 – 13.20 hod.
Hlavná budova školy je otvorená v pracovných dňoch od 6.00 do 16.00 hodiny.
Telocvičňa školy je otvorená podľa rozvrhu telocvične, ktorý je platný na jeden školský rok.
b) bezplatné vzdelanie v štátnom jazyku a v materinskom jazyku v rozsahu ustanovenom školským zákonom,
c) individuálny prístup rešpektujúci jeho schopnosti a možnosti, nadanie a zdravotný stav v rozsahu
ustanovenom školským zákonom,
d) bezplatné zapožičiavanie učebníc a učebných textov na povinné vyučovacie predmety,
f) poskytovanie poradenstva a služieb spojených s výchovou a vzdelaním,
h) organizáciu výchovy a vzdelávania primeraného jeho veku, schopnostiam, záujmom, zdravotnému stavu
a v súlade so zásadami psychohygieny,
i) úctu k svojej osobe a na zabezpečenie ochrany proti fyzickému, psychickému a sexuálnemu násiliu,
j) slobodnú voľbu voliteľných a nepovinných predmetov v súlade so svojimi možnosťami, záujmami
a záľubami v rozsahu ustanovenom vzdelávacím programom,
k) informácie týkajúce sa jeho osoby a jeho výchovno-vzdelávacích výsledkov,
l) individuálne vzdelávanie za podmienok ustanovených školským zákonom.
Žiak so špeciálnymi výchovno-vzdelávacími potrebami má právo na výchovu a vzdelávanie
s využitím špecifických foriem a metód, ktoré zodpovedajú jeho potrebám a na vytvorenie nevyhnutných podmienok, ktoré túto výchovu a vzdelávanie umožňujú.
Žiak má právo na zrozumiteľný výklad.
Žiak má právo poznať kritériá hodnotenia a klasifikácie vo všetkých predmetoch.
Žiak má právo na informáciu o priebežnej klasifikácii, na bezprostredné oznámenie známky z ústnej odpovede a poznať výsledky klasifikácie a zdôvodnenie hodnotenia písomných prác a testov do 14 pracovných dní od napísania. Povinnosťou učiteľa je najneskôr do 5 pracovných dní zapísať známku do IŽK. V prípade zle zapísanej známky je povinnosťou žiaka oznámiť chybu vyučujúcemu, ktorý ju bezodkladne opraví.
Ak má žiak pochybnosti o správnosti hodnotenia na konci 1. alebo 2. polroka, má právo do 3 dní požiadať riaditeľa školy o komisionálne preskúšanie po vydaní vysvedčenia.
Žiak má právo po konzultácii s vedením školy využívať školský rozhlas, nástenky, športoviská a iné priestory školy, a to aj v čase mimo vyučovania.
Žiak má právo pracovať v záujmových krúžkoch školy.
Žiak má právo prezentovať svoje pripomienky a námety na triednických hodinách, vedeniu školy, na zasadnutiach študentskej rady a rady školy.
Žiak má právo požiadať riaditeľa školy o štúdium podľa individuálneho študijného plánu,
o umožnenie štúdia v zahraničí, o prerušenie štúdia, o prestup na inú školu, po ukončení povinnej školskej dochádzky má právo zanechať štúdium, ak to písomne oznámi riaditeľovi školy.
Žiak alebo jeho zákonný zástupca má právo na základe odborného vyjadrenia lekára požiadať riaditeľa školy o oslobodenie od vyučovania telesnej výchovy, resp. o zaradenie do skupín zdravotnej telesnej výchovy. Oslobodenie od Tv je na základe žiadosti plnoletého žiaka, rodiča alebo zákonného zástupcu neplnoletého žiaka spolu s lekárskym potvrdením. Ak žiak je necvičiaci viac ako 3 týždne, podáva po uplynutí troch týždňov žiadosť spolu s lekárskym potvrdením v podateľni Spojenej školy.
Žiak môže v čase 5., 6. a 7. vyučovacej hodiny opustiť školský areál na obed, ak má voľnú hodinu. Žiak pri presune zodpovedá za svoju bezpečnosť, pričom dodržuje pravidlá cestnej premávky.
Žiak má právo využiť deň pred súťažou (vyššie kolá – krajské resp. celoslovenské) študijné voľno na prípravu na súťaž. V čase študijného voľna je v budove školy v určenej miestnosti. Učiteľ, ktorý žiaka pripravuje, na nástenke v zborovni školy informuje v dostatočnom predstihu kolegov. Nasledujúci deň po súťaži bude žiak ospravedlnený na vyučovacích hodinách (oznámi vyučujúcemu, na akej súťaži sa zúčastnil).
Ak žiak chýba pri písomnom skúšaní, ktoré majú mať podľa pokynov vyučujúceho všetci žiaci, písomne požiada vyučujúceho o náhradný termín do 2 dní po príchode do školy. Vyučujúci danému žiakovi písomne oznámi náhradný termín. Ak sa žiak nezúčastní na náhradnom termíne, bude v danom klasifikačnom období neklasifikovaný aj v prípade, že mu chýba len táto známka.
V školskej jedálni žiak dodržuje pokyny službukonajúcich učiteľov.
Povinnosti žiakov:
a) pravidelne sa zúčastňovať na výchove a vzdelávaní a riadne sa vzdelávať,
b) neobmedzovať svojím konaním práva ostatných osôb zúčastňujúcich sa výchovy a vzdelávania,
c) dodržiavať školský poriadok školy a ďalšie vnútorné predpisy školy alebo školského zariadenia,
d) chrániť pred poškodením majetok školy, učebnice, učebné texty a učebné pomôcky, ktoré mu boli
bezplatne zapožičané a zariadenie, ktoré škola využíva na výchovu a vzdelávanie,
e) konať tak, aby neohrozoval svoje zdravie a bezpečnosť, ako aj zdravie a bezpečnosť ďalších osôb
zúčastňujúcich sa na výchove a vzdelávaní,
f) ctiť si ľudskú dôstojnosť svojich spolužiakov a zamestnancov školy a školského zariadenia,
g) rešpektovať pokyny zamestnancov školy alebo školského zariadenia, ktoré sú v súlade so všeobecne
záväznými právnymi predpismi školy a dobrými mravmi.
h)urobiť elektronickú registráciu každého príchodu a odchodu zo školy. Nesplnenie povinnosti bude riešené na ped. rade školy ako porušenie školského poriadku. V prípade zlyhania elektronického systému žiak rieši problém dochádzky s triednym učiteľom.
Organizácia vyučovania v našej škole
l. Vyučovanie začína o 7,55 hodine. Najmenej 5 minút pred začiatkom vyučovania musí byť každý žiak
v príslušnej učebni na svojom mieste.
2. Žiaci do budovy vchádzajú z dvora. Po príchode do budovy každý žiak odloží vrchný odev a topánky v
šatni školy na určené miesto, kde sa prezuje do vhodných prezuviek s tvrdou podrážkou a správnou
ortopedickou klenbou. Zakazuje sa športová obuv (botasky) a nedoporučuje sa voľne vysúvacia obuv
(šľapky). Žiaci sa prezúvajú aj po presunutí do iných budov.
3. V čase prestávok a voľných hodín je zakázané svojvoľne opustiť areál školy. Porušenie tohto zákazu bude
považované za závažný priestupok a riešené v súlade s pravidlami školského poriadku školy.
4. Vstup do odborných učební je dovolený žiakom len v doprovode alebo na pokyn príslušného vyučujúceho.
5. Pri presune žiakov z budovy školy a späť prejdú žiaci organizovane po chodníku – pod vedením učiteľa a
dodržiavajú zásady cestnej premávky. Prechádzajú len na vyznačených miestach cez priechod pre
chodcov. V prípade voľných hodín – v čase obedňajšej prestávky a po skončení vyučovania sa presúvajú
po chodníkoch a tiež dodržiavajú zásady cestnej premávky.
6. Žiaci majú zakázané:
- otvárať okno v učebni oproti dverám,
- šmýkať sa po zábradlí,
- zasahovať do elektrických, vodovodných a plynových rozvodov,
- neopodstatnene manipulovať s hasiacimi prístrojmi,
- nosiť do školy drahé šperky a väčšiu sumu peňazí,
- nosiť do školy a na činnosti organizované školou zbrane, výbušniny, nevhodnú literatúru a iné veci, ktoré
by narúšali pozornosť, zdravie a výchovu spolužiakov,
- nemiestne sa vyjadrovať,
- používať k doprave na brigády a iné kolektívne podujatia školy vlastné dopravné prostriedky,
- v škole a na činnostiach organizovaných školou fajčiť, hrať karty a iné hazardné hry a piť alkoholické
nápoje. V prípade podozrenia požitia alkoholických nápojov v čase vyučovania a na školských akciách je
žiak povinný podrobiť sa dychovej skúške na alkohol. V prípade pozitívnej skúšky bude žiakovi znížená
známka zo správania a pri opakovanom porušení zákazu môže dôjsť aj k jeho vylúčeniu zo štúdia.
O priestupku budú informovaní rodičia, polícia, ošetrujúci lekár a Centrum protidrogovej prevencie.
- do školy nosiť, prechovávať a užívať drogy. Porušenie zákazu sa klasifikuje ako hrubé porušenie disciplíny
a rieši sa v súlade so školským poriadkom školy. Ak žiak vyrába drogy, prechováva ich a distribuuje,
potom ide o trestný čin, ktorý riešia príslušné orgány činné v trestnom konaní.
- v čase vyučovania používať akékoľvek prehrávače zvukových záznamov a mobilné telefóny. Počas
vyučovania je dovolené používať mobilný telefón len na pokyn vyučujúceho ako učebnú pomôcku
- žuvať žuvačku v čase vyučovacích hodín v celom areáli školy (vrátane telocvične a priľahlých priestorov)
- v čase vyučovania navštevovať reštauračné zariadenia.
7. Na hodiny telesnej a športovej výchovy každý žiak nosí telovýchovný úbor a vhodnú obuv, ktorá sa nesmie používať ako prezuvky v triede. Ak si žiak zabudne telovýchovný úbor, bude to považované za menej závažný priestupok a riešené v súlade so školským poriadkom školy.
8. Každý žiak má hmotnú zodpovednosť za prevzaté učebnice a bude v nich zapísaný.
9. Každý žiak šetrí školské zariadenie a chráni ho pred poškodením.
10.Úradné záležitosti (potvrdenia o návšteve školy a pod.) sa vybavujú pre žiakov v čase 8:45-10:45 na sekretariáte školy. Mimo tohto času je možné niektoré potvrdenia vybaviť na hospodárskom úseku v ZŠ alebo u zástupcu gymnázia.
11. Žiak má byť v škole vhodne (Nie: tetovanie, klobúk , nevhodné a výstredné módne doplnky) a čisto
oblečený a upravený.
12. Po skončení vyučovania každý žiak skontroluje svoje miesto v učebni. Odloží nepotrebný papier a iné
odpadky do odpadových košov na separovaný zber takto:
- zelený kôš – sklo
- modrý kôš - papier
- žltý kôš - plasty.
Potom odloží stoličku na stôl a v tichosti opustí učebňu.
13. Žiaci sú povinní vo všetkých školských objektoch a na podujatiach školy (exkurzie, brigády a pod.)
bezpodmienečne dodržiavať bezpečnostné predpisy. Na podobných podujatiach školy je každý žiak
povinný dostaviť sa načas na miesto určenia pred odchodom tam aj späť, spoločne so skupinou odísť a
vrátiť sa, bez vedomia vyučujúceho neopúšťa skupinu, dodržiava ostatné bezpečnostné predpisy a
pokyny učiteľa, resp. iného zodpovedného pracovníka.
14. Škola si vyhradzuje právo v odôvodnených prípadoch ukončiť vyučovanie skôr, ako je to definované v
rozvrhu hodín.
15. V čase mimo vyučovania môžu prísť do školskej budovy žiaci podľa plánu schôdzok mimotriednej práce,
ktorý predložia jednotliví vyučujúci včas riaditeľovi školy. Žiaci sa môžu v škole zdržiavať, pokiaľ majú
krúžky alebo vykonávajú inú činnosť.
16. Žiak je zodpovedný za svoje správanie aj mimo školy.
17. Za činnosť žiaka po skončení vyučovania zodpovedá rodič alebo zákonný zástupca.
18. Ak sa žiak nemôže zúčastniť na vyučovaní pre dôvody vopred známe, požiada zákonný zástupca
triedneho učiteľa o uvoľnenie z vyučovania. l8-roční žiaci môžu požiadať o uvoľnenie sami s vedomím rodiča.
19. Ak sa žiak nemôže zúčastniť na vyučovaní pre nepredvídaný dôvod, je zákonný zástupca povinný najneskôr do dvoch dní oznámiť triednemu učiteľovi dôvod neprítomnosti.
20. Po príchode do školy – po neprítomnosti v škole - je žiak povinný triednemu učiteľovi predložiť
najneskôr do 2 dní bez vyzvania ospravedlnenie. V opačnom prípade sa neprítomnosť v škole považuje
za neospravedlnenú.
21. Ospravedlnenie od lekára musí obsahovať aj podpis rodiča. Všetky ospravedlnenia musia byť študijnom
preukaze (aj z rodinných dôvodov ).
22. Z jednej až dvoch vyučovacích hodín uvoľňuje žiaka príslušný vyučujúci (s vedomím triedneho), z viac
ako dvoch vyučovacích hodín a na jeden celý deň uvoľňuje žiaka triedny učiteľ. Na viac ako l deň
uvoľňuje žiaka z vyučovania triedny učiteľ na základe písomnej žiadosti rodiča - maximálne však 5 dní počas školského roka.
23. Žiak je povinný hlásiť včas (do 1 týždňa) triednemu učiteľovi akúkoľvek zmenu bydliska a adresu
24. Riaditeľ školy môže prerušiť štúdium žiakovi, ktorý splnil povinnú školskú dochádzku, na jeho žiadosť
alebo na žiadosť jeho zákonného zástupcu, a to až na 3 roky.
25. Ak žiak, ktorý splnil povinnú školskú dochádzku, chce zanechať štúdium, oznámi to písomne riaditeľovi
školy. Ak je žiak neplnoletý, bude škola požadovať vyjadrenie jeho zákonného zástupcu.
26. Za vzorné správanie a vzorné plnenie povinností, za dobrú reprezentáciu školy a triedy a za mimoriadne
činy môže žiak dostať pochvalu alebo iné ocenenie, ktoré udeľuje žiakom triedny učiteľ, riaditeľ školy,
v osobitných prípadoch zástupca zriaďovateľa školy alebo iná organizácia. Návrhy na pochvaly sa
prerokujú na pedagogickej rade školy.
27. Keď si žiak nesplní svoje povinnosti a nespráva sa podľa ustanovení školského poriadku školy a na
nápravu nestačia bežné napomenutia vyučujúceho alebo triedneho učiteľa, potrestá sa žiak podľa stupňa
previnenia v súlade s klasifikačným poriadkom pre stredné školy.
28. V zmysle § 19 odst. 1, 2 zákona 126/2006 o verejnom zdravotníctve je riaditeľstvo školy povinné znížiť
zdravotné rizika zamestnancov a žiakov školy a zabezpečiť opatrenia, ktoré znižujú expozíciu
fyzikálnych, chemických a biologických faktorov na úroveň limitov. Z toho dôvodu podľa § 27 vo
výchovných a výchovno-vzdelávacích zariadeniach a zariadeniach pre deti a mladistvých nariaďuje
dodržiavať protiepidemické opatrenia, a podľa § 33 dodržiavať prevenciu prenosných ochorení domácou
29. Správanie sa žiakov k zamestnancom školy, ktoré bude v rozpore so zásadami humanity a
demokracie (ohrozovanie psychického a fyzického zdravia učiteľa, invektívy, drzé správanie, vyhrážky,
osočovanie a akákoľvek forma provokácie) sa bude posudzovať ako závažné porušenie školského
poriadku školy a bude riešené na pedagogickej rade podľa zásad hodnotenia a klasifikácie správania
podľa závažnosti: pokarhaním, zníženou známkou zo správania až vylúčením zo štúdia.
30. V oblasti dodržiavania ľudských práv:
Žiak právo na kompetentný dozor zo strany pedagogických zamestnancov, na ochranu pred šikanovaním.
Verbálne a fyzické ponižovanie, posmech, prezývky, nadávky, hrubé žarty, kritika,
strkanie, kopanie, vyžadovanie služieb, peňazí, predmetov, jedla od šikanovaného,
vyhrážanie sa násilím.
3. zástupcu riaditeľa školy,
31.Žiak je povinný vrátiť všetky učebnice, ktoré dostal a až po ich vrátení dostane učebnice na nový školský
rok. Pri strate učebnice novú učebnicu nahradí, v prípade novej učebnice zaplatí celú sumu učebnice, ak je učebnica používaná viac ako rok, uhradí sumu podľa sadzobníka vydaného MŠ VaVSR.
32. Bočný vchod do školy sa v čase vyučovania 1.- 4.VH bude zamykať. Ak žiak príde do školy neskôr (z lekárskeho vyšetrenia a i. ) použije hlavný vchod do budovy školy.
33. Žiaci používajú tablety vo vyučovacom procese len na pokyn vyučujúceho- porušenie sa bude považovať
za závažný priestupok.
34. Žiak, ktorý spôsobil ujmu na zdraví inému žiakovi ( školský úraz), alebo spôsobil poškodenie školského majetku, je povinný ohlásiť túto skutočnosť TU, pedagogickému dozoru alebo vedeniu školy. Táto povinnosť platí aj pre svedka. V prípade nenahlásenia sa to pokladá za hrubé porušenie školského poriadku a bude prerokované na ped. rade.
35. Žiak je povinný dodržiavať liečebný poriadok. Za jeho dodržiavanie zodpovedá zákonný zástupca. V prípade, že žiak predčasne ukončí PN príchodom do školy, ospravedlnenie od lekára časom príchodu do školy stráca platnosť.
36. V školskej jedálni žiak dodržuje pokyny službukonajúcich učiteľov.
Pre týždenníkov platí:
1. Pred vyučovaním skontrolujú, či je v učebni krieda, špongia a či je zotretá tabuľa.
2. Na vyučovacej hodine podľa pokynov učiteľa zotierajú tabuľu.
3. Po príchode učiteľa na vyučovaciu hodinu hlásia mená neprítomných žiakov.
4. Ak do 10 minút nenastúpi učiteľ na vyučovaciu hodinu, oznámia to v zborovni školy.
5. Pred každou vyučovacou hodinou upravia katedru a stoličku pre učiteľa (zodpovedajú za ich čistotu).
6. Počas prestávky, podľa pokynov učiteľa, donesú učebné pomôcky do učebne. Po skončení hodiny ich
ihneď odnesú a odložia na príslušnom mieste v kabinete. Do kabinetu vstupujú len v doprovode alebo na
pokyn vyučujúceho.
7. Počas veľkej prestávky vyvetrajú učebňu a sú zodpovední za poriadok v triede.
8. Zodpovedajú za včasný odchod žiakov do odborných učební, na kolektívne podujatia školy (triedy) a pod.
9. Zodpovedajú za čistotu a poriadok v učebni a v skriniach, v ktorých sa po vyučovaní nesmú odkladať veci
na hodinu telesnej výchovy a iné súkromné veci žiakov. Po odchode žiakov z učebne skontrolujú
uloženie stoličiek, skrine, vodovodný ventil, zatvoria okná, zhasnú elektrické osvetlenie a zatvoria dvere v
triede.
10. Rušiteľov školského poriadku a poškodenie inventára a zariadenia školy ihneď hlásia triednemu
učiteľovi, resp. službukonajúcemu učiteľovi.
11. Týždenníci zodpovedajú za odnesenie separovaného odpadu v čase triednickej hodiny, pričom dodržiavajú pokyny triedneho učiteľa a p. Bizuba.
12. Ak si týždenníci vedome a opakovane neplnia svoje povinnosti, môže im triedny učiteľ na návrh
vyučujúcich predlžiť týždenníctvo o ďalší týždeň a zároveň to bude charakterizované ako menej závažný
priestupok a riešené v súlade so školským poriadkom školy.
4. Práva a povinnosti rodičov
ZÁKONNÝ ZÁSTUPCA ŽIAKA MÁ PRÁVO
V ZMYSLE § 144 ods.5 a ods.6 ŠKOLSKÉHO ZÁKONA :
a) vybrať pre svoje dieťa školu alebo školské zariadenie, ktoré poskytuje výchovu a vzdelávanie zodpovedajúce schopnostiam, zdravotnému stavu, záľubám, vierovyznaniu, svetonázoru, národnosti a etnickej príslušnosti,
b) žiadať, aby sa v rámci výchovy a vzdelávania v škole alebo v školskom zariadení poskytovali žiakom informácie a vedomostí vecne a mnohostranne v súlade so súčasným poznaním sveta a v súlade s princípmi a cieľmi výchovy a vzdelávania,
c) oboznámiť sa s výchovno-vzdelávacím programom školy a školským poriadkom,
f) zúčastňovať sa výchovy a vzdelávania po predchádzajúcom súhlase riaditeľa školy,
g) vyjadrovať sa k výchovno-vzdelávaciemu programu školy prostredníctvom orgánov školskej samosprávy,
h) byť prítomný na komisionálnom preskúšaní svojho dieťaťa po predchádzajúcom súhlase riaditeľa školy,
i) na vyriešenie podnetov, sťažností,
j) na vydanie potvrdenia o návšteve školy, odpisu vysvedčenia,
k) na prístup k dokumentom vydaným školou, ktoré sa priamo alebo nepriamo dotýkajú jeho dieťaťa,
l) sledovať vývin orientácie školy a vyjadrovať svoj názor na vývoj školy,
m) poznať účel a spôsob využívania finančných prostriedkov a predmetov, ktoré rodič daroval škole.
ZÁKONNÝ ZÁSTUPCA ŽIAKA MÁ POVINNOSŤ
V ZMYSLE § 144 ods.7 a ods.8 ŠKOLSKÉHO ZÁKONA :
a) prihlásiť svoje dieťaťa na plnenie povinnej školskej dochádzky a dbať o to, aby dieťa dochádzalo do školy pravidelne a včas, dôvody neprítomnosti dieťaťa na výchove a vzdelaní doloží dokladmi v súlade so školským poriadkom,
c) dodržiavať podmienky výchovno-vzdelávacieho procesu svojho dieťaťa určené školským poriadkom,
d) dbať na sociálne a kultúrne zázemie dieťaťa a rešpektovať jeho špeciálne výchovnovzdelávacie potreby,
e) informovať školu o zmene zdravotnej spôsobilosti jeho dieťaťa, jeho zdravotných problémoch alebo iných závažných skutočnostiach, ktoré by mohli mať vplyv na priebeh výchovy a vzdelávania,
f) nahradiť škodu, ktorú žiak úmyselne zavinil škole alebo spolužiakom,
g) včas ospravedlňovať neprítomnosť svojho dieťaťa v škole na vyučovaní bez zbytočného odkladu, v odôvodnených prípadoch predložiť lekárske potvrdenie o chorobe,
h) zabezpečiť dieťaťu školské pomôcky nevyhnutné pre riadny priebeh vzdelávacieho procesu,
i) zaujímať sa o prospech a správanie svojho dieťaťa (informácie môže získať na schôdzkach rodičovských združení a v čase konzultačných hodín vyučujúcich),
j) dodržiavať v plnom rozsahu podmienky, stanovené všetkými legislatívnymi normami, ktoré sa týkajú školy,
k) poznať pravidlá a tento školský poriadok a viesť k ich dodržiavaniu aj svoje dieťa.
l) Zákonný zástupca je povinný riadne dbať o to, aby dieťa do školy dochádzalo pravidelne
a včas. Ak sa dieťa nemôže na výchovno-vzdelávacom procese zúčastniť, je zákonný zástupca povinný bezodkladne oznámiť príčinu neprítomnosti škole. Neprítomnosť maloletého dieťaťa alebo žiaka, ktorá trvá najviac tri po sebe nasledujúce dni, ospravedlňuje zákonný zástupca. V prípade osobitne odôvodnených prípadov môže škola vyžadovať lekárske potvrdenie o chorobe žiaka alebo iný doklad potvrdzujúci jeho neprítomnosť. Za osobitne odôvodnený prípad sa považuje napr. často sa opakujúca neprítomnosť žiaka v trvaní do troch dní, ak je žiak videný mimo svojho bydliska bez dozoru rodiča v čase školského vyučovania, ak je podozrenie z falšovania ospravedlnenia a pod. Riaditeľ školy je povinný v prípade zneužívania a predkladania falošných potvrdení uložiť výchovné opatrenia.
Za závažné porušenie disciplíny riaditeľ školy spravidla uloží výchovné opatrenie, ktoré musí
byť prerokované so zákonným zástupcom. Z prerokovania riaditeľ vyhotoví záznam, v ktorom zákonný zástupca písomne uvedie svoj postoj k veci a zároveň bude poučený o povinnostiach zákonného zástupcu žiaka. V zázname zákonný zástupca písomne uvedie „V plnom rozsahu som bol poučený o povinnostiach rodiča v zmysle školského poriadku, ktorým som porozumel, beriem ich na vedomie a v nasledovnom období zabezpečím nápravu svojho dieťaťa“.
Zákony a ustanovenia:
-Povinnosti rodičov v príprave svojho dieťaťa do školy je v súlade s ustanoveniami § 144 ods. 7,8,9, 10 a § 153 školského zákona a § 28 ods. 1, 2 zákona o rodine
-Oznámenie o protiprávnom konaní a návrh na uloženie výchovných opatrení alebo zásah do rodičovských práv je
podľa zákona o rodine.
Opatrenia na zlepšenie výchovno-vzdelávacích výsledkov
a) Žiak, ktorý má na konci druhého polroka prospech nedostatočný najviac z dvoch povinných vyučovacích
predmetov, môže na základe rozhodnutia riaditeľa školy vykonať z týchto predmetov opravnú skúšku.
b) Ak žiak bude na konci školského roka klasifikovaný známkou nedostatočný z viac ako dvoch predmetov,
môže opakovať ročník so súhlasom riaditeľa školy.
c) Žiak musí napísať všetky kontrolné práce, ktoré sú predpísané učebnými osnovami.
d) Druhý neskorý príchod sa klasifikuje ako neospravedlnená vyučovacia hodina. Po dvoch
neospravedlnených vyučovacích hodinách za neskoré príchody je každý neskorý príchod považovaný za
neospravedlnenú vyučovaciu hodinu.
Pri neospravedlnených hodinách za jeden polrok sa bude postupovať takto:
l – 2 neospravedlnené hod. - napomenutie alebo pokarhanie žiaka triednym učiteľom
3 – 5 neospravedlnených hod. - pokarhanie žiaka riaditeľom školy
6 –10 neospravedlnených hod.- druhý stupeň zo správania
11-15 neospravedlnených hod.- tretí stupeň zo správania
16-21 neospravedlnených hod. – tretí stupeň zo správania a návrh na podmienečné vylúčenie žiaka zo
školy (po skončení povinnej školskej dochádzky)
nad 21 neospravedlnených hod. – štvrtý stupeň zo správania a návrh na vylúčenie žiaka zo školy (po
skončení povinnej školskej dochádzky).
e) Ak má žiak 30 a viac neospravedlnených hodín za jeden mesiac, bude táto skutočnosť oznámená v zmysle
zákona príslušným úradom.
f) Keď žiak za polrok vymešká viac ako 70 hod., resp. študent záverečného ročníka v 2. polroku 50 hod., učiteľ má právo žiaka preskúšať z vymeškaného učiva. Keď uvedený počet hodín (70, resp. 50) dosiahne žiak v posledných dvoch týždňoch polroku a má dostatočný počet známok, učiteľ zváži potrebu preskúšania.
Keď žiak vymešká z celkového počtu vyučovacích hodín daného predmetu viac ako 20 %, učiteľ má právo žiaka vyskúšať z prebratého učiva aj vtedy, keď celkový počet vymeškaných hodín žiaka nepresiahne 70, resp. 50 hodín.
Keď žiak za jeden polrok vymešká viac ako 150 hod., v prípade žiaka záverečného ročníka v 2. polroku viac ako 100 hod. a v porovnaní s ostatnými žiakmi nemá dostatok známok, na konci polroka nebude klasifikovaný. Z polročného učiva bude preskúšaný v náhradnom termíne, ktorý určí pedagogická rada.
g) Každý závažný priestupok voči školskému poriadku školy bude prerokovaný za účasti vedenia, rodiča
výchovného poradcu, žiaka, vyučujúceho alebo triedneho učiteľa najneskôr do dvoch pracovných dní;
vyučujúci, ktorý dá žiakovi zápis, je povinný oznámiť uvedenú skutočnosť všetkým vyššie uvedeným
h) Ak žiak svojím správaním a agresivitou ohrozuje bezpečnosť a zdravie ostatných žiakov, ostatných
účastníkov výchovy a vzdelávania alebo narúša výchovu a vzdelávanie do takej miery, že znemožňuje
ostatným účastníkom výchovy a vzdelávania vzdelávanie, môže riaditeľ školy podľa § 58 ods. 3 zákona
č. 245/2008 o výchove a vzdelávaní a o zmene a doplnení niektorých zákonov použiť ochranné opatrenie,
ktorým je okamžité vylúčenie žiaka z výchovy a vzdelávania, umiestnením žiaka do samostatnej
miestnosti za prítomnosti pedagogického zamestnanca. Riaditeľ školy bezodkladne privolá:
Toto opatrenie slúži na upokojenie žiaka a riaditeľ o ňom vyhotoví písomný záznam.
i) Ak žiak spácha trestný čin alebo priestupok (ďalej len „delikt“) v čase vyučovania, oznámi riaditeľ školy
(aj v elektronickej podobe)[1]túto skutočnosť príslušnému Obvodnému oddeleniu policajného zboru s
návrhom na uloženie výchovných opatrení alebo zásah do rodičovských práv podľa zákona o rodine
j) priestupky sa budú charakterizovať ako menej závažné a závažne, pričom za 5 menej závažných
priestupkov dostane žiak zápis do klasifikačného hárku.
Za menej závažný priestupok sa o. i. bude považovať:
- žuvanie žuvačky
- ak je žiak neprezutý
- konzumácia jedál a nápojov počas vyučovania bez dovolenia
- vulgárne vyjadrovanie
- ak si žiak neprinesie pomôcky na vyučovaciu hodinu, napr. úbor na TEV
- ak si týždenník neplní povinností
- rušenie priebehu vyučovacieho procesu (vykrikovanie, bezdôvodné opustenie svojho miesta, hlučnosť, a pod.)
- svojvoľné opustenie areálu školy
Za závažný priestupok sa o. i. bude považovať:
- poškodenie majetku školy
- zásah do elektrických, vodovodných a plynových rozvodov, manipulácia s hasiacimi prístrojmi
- nezdvorilé správanie voči zamestnancom školy
- naplnenie skutkovej podstaty § 58 ods. 3) zákona č. 245/2008 o výchove a vzdelávaní
-neospravedlnená neprítomnosť na školskom vyučovaní počas celého dňa,
-spáchanie priestupku alebo činu inak trestného v priestoroch školy, ktoré boli prešetrené s
meritórnym rozhodnutím policajného orgánu,
- fajčenie, požitie alkoholického nápoja, omamnej látky alebo psychotropnej látky v čase školského
vyučovania a ich nosenie do školy alebo príchod do školy pod ich vplyvom,( zákaz fajčenia podľa
§7 ods. c) zákona č. 406/2009 o ochrane nefajčiarov) a
-odmietnutie podrobiť sa vyšetreniu za účelom zistenia, či žiak nepožil alkoholický nápoj, omamnú látku alebo psychotropnú látku,
-šikanovanie, obmedzovanie konania alebo práv ostatných účastníkov vzdelávacieho procesu,
-manipulácia a hranie sa s mobilným telefónom.
k) Ak má žiak v klasifikačnom hárku zápisy, bude sa postupovať podľa nasledovných pravidiel:
1 - 5 menej závažných priestupkov - napomenutie triednym učiteľom
5 a viac menej závažných priestupkov sa prerokuje na pedagogickej rade a určí sa stupeň trestu
Všetky závažné priestupky sa prerokujú na pedagogickej rade a určí sa stupeň trestu:
- znížená známka zo správania 2. stupňa
- znížená známka zo správania 3. stupňa
- znížená známka zo správania 3. stupňa a podmienečné vylúčenie (ak žiak ukončil povinnú
školskú dochádzku)
- znížená známka zo správania 4. stupňa a nepodmienečné vylúčenie zo školy (ak žiak ukončil
povinnú školskú dochádzku)
l) Ak bude zistené falšovanie lekárskych potvrdení o neprítomnosti žiaka na vyučovaní (ospravedlnenia),
bude sa to považovať za hrubé porušenie vnútorného školského poriadku. Pri prvom takomto priestupku
bude žiakovi navrhnutá znížená známka zo správania, pri druhom návrh na podmienečné vylúčenie zo
školy a pri treťom vylúčenie zo štúdia.
m) Ak žiak poruší školský poriadok využívaním mobilného telefónu na fotografovanie prípadne tvorbu
videí, zachytí ním vyučujúceho a uverejní to na internete, facebooku a podobne bude hodnotený zníženou
známkou zo správania stupeň 2 bez ohľadu na to, s akým úmyslom a koľkokrát to urobil, aj keď to urobil
Všetky priestupky sa prerokujú na pedagogickej rade a budú o nich informovaní aj rodičia žiaka.
5. Povinnosti učiteľov pri riešení zanedbávania povinnej školskej dochádzky
Ako dôvod ospravedlnenej neprítomnosti sa uznáva najmä choroba, lekárom nariadený zákaz dochádzky do školy, mimoriadne nepriaznivé poveternostné podmienky, náhle prerušenie hromadnej dopravy, mimoriadne udalosti v rodine, alebo účasť na súťažiach.
c) Ak žiak vymešká viac ako 60 vyučovacích hodín v príslušnom školskom roku, je obec
povinná na základe oznámenia riaditeľa školy začať priestupkové konanie v zmysle § 6
v súlade s § 37 a 37a zákona č. 596/2003 Z. z.
6.Osobitný spôsob plnenia školskej dochádzky
Podľa §23-26 školského zákona aktuálne pre žiakov gymnázia
Formy osobitného spôsobu plnenia školskej dochádzky (§23) sú
a) individuálne vzdelávanie, ktoré sa uskutočňuje bez pravidelnej účasti na vzdelávaní v škole podľa tohto zákona (ďalej len "individuálne vzdelávanie"),
b) vzdelávanie v školách mimo územia Slovenskej republiky,
c) podľa individuálneho učebného plánu.
Individuálne vzdelávanie (§24)
(1) O povolení individuálneho vzdelávania rozhoduje riaditeľ školy, do ktorej bol žiak prijatý (ďalej len "kmeňová škola"), na základe písomnej žiadosti zákonného zástupcu maloletého žiaka alebo na základe písomnej žiadosti plnoletého žiaka.
(2) O povolení individuálneho vzdelávania rozhoduje riaditeľ školy v rámci rozhodovania o oslobodení žiaka od povinnosti dochádzať do školy podľa osobitného predpisu.
Individuálne vzdelávanie sa povoľuje žiakovi školy, ktorému jeho zdravotný stav neumožňuje účasť na vzdelávaní v škole.
(4) Žiak, ktorému bolo povolené individuálne vzdelávanie, koná komisionálne skúšky v kmeňovej škole. Komisionálne skúšky vykoná z príslušného učiva každého povinného predmetu za každý polrok. Na základe výsledkov komisionálnej skúšky vydá škola vysvedčenie, ak tento zákon neustanovuje inak.
(5) Pri rozhodovaní o komisionálnej skúške podľa odseku 6 riaditeľ školy zohľadňuje zdravotný stav žiaka.
(6) Na konanie komisionálnych skúšok podľa odseku 6 sa vzťahujú ustanovenia § 57.
(7) Kontrolu úrovne kvality výchovy a vzdelávania pri individuálnom vzdelávaní vykonáva Štátna školská inšpekcia podľa osobitného predpisu. 7) Kontrolu odborno-pedagogického a materiálno-technického zabezpečenia výchovy a vzdelávania a ochrany zdravia žiaka vykonáva kmeňová škola. Z tohto dôvodu je zákonný zástupca povinný umožniť vstup a vykonanie kontroly poverenému školskému inšpektorovi a poverenému zamestnancovi kmeňovej školy.
(8) Povolenie individuálneho vzdelávania žiaka riaditeľ školy zruší
(9) Riaditeľ školy rozhodne o zrušení povolenia individuálneho vzdelávania do 30 dní od začatia konania a zároveň zaradí žiaka do príslušného ročníka základnej školy. Odvolanie proti rozhodnutiu riaditeľa o zrušení povolenia individuálneho vzdelávania nemá odkladný účinok.
(10) Zákonný zástupca uhrádza fyzickej osobe, ktorá uskutočňuje individuálne vzdelávanie žiaka podľa odseku 2 písm. b), finančnú odmenu.
1)O povolení vzdelávania podľa § 23 písm. b), c) alebo e) rozhoduje riaditeľ školy, do ktorej je žiak prijatý, na základe písomnej žiadosti zákonného zástupcu alebo plnoletého žiaka.
d) názov a adresu školy, ktorú bude žiak v zahraničí navštevovať, ak je vopred známa,
(3) Zákonný zástupca alebo plnoletý žiak do 30 dní oznámi riaditeľovi kmeňovej školy názov a adresu školy, ktorú žiak navštevuje, alebo potvrdí školu uvedenú v žiadosti.
(4) Kmeňová škola poskytuje žiakovi na základe žiadosti zákonného zástupcu alebo plnoletého žiaka učebnice a pracovné zošity.
(6) Riaditeľ školy, v ktorej sa má skúška vykonať,
(7) Žiakovi, ktorý vykonal úspešne skúšku z predmetov, ktoré sa na škole podľa § 23 písm. b) a c) nevyučujú, alebo plnil osobitný spôsob školskej dochádzky individuálnym vzdelávaním v zahraničí a vykonal skúšku zo všetkých povinných predmetov učebného plánu príslušného ročníka kmeňovej školy, škola vydá vysvedčenie.
(8) Riaditeľ školy zaradí žiaka po ukončení osobitného spôsobu školskej dochádzky do príslušného ročníka podľa výsledkov komisionálnej skúšky podľa § 57 a podľa výsledkov žiaka dosiahnutých v predchádzajúcom vzdelávaní.
Individuálny učebný plán (§26)
(1) Vzdelávanie podľa individuálneho učebného plánu môže na žiadosť zákonného zástupcu žiaka alebo na základe žiadosti plnoletého žiaka povoliť riaditeľ školy.
(2) Vzdelávanie podľa individuálneho učebného plánu môže riaditeľ školy povoliť žiakovi s nadaním alebo podľa závažných dôvodov, najmä tehotenstva a materstva. Individuálny učebný plán môže riaditeľ školy povoliť aj iným žiakom.
(3) Súčasne s povolením vzdelávania podľa individuálneho učebného plánu dohodne riaditeľ školy so zákonným zástupcom žiaka alebo s plnoletým žiakom podmienky a organizáciu vzdelávania podľa individuálneho učebného plánu, ktoré musia byť v súlade so schváleným školským vzdelávacím programom a sú záväzné pre obe strany.
(4) Individuálny učebný plán vypracuje škola v spolupráci s pedagogickými zamestnancami a odbornými zamestnancami. Individuálny učebný plán schvaľuje riaditeľ školy.
Tento školský poriadok platí pre žiakov gymnázia, ktorí sú žiakmi školy aj mimo nej aj v čase prázdnin. Preto je nutné, aby dodržiavali jeho ustanovenia aj v mimovyučovacom čase, ak sa ich činnosť spája s činnosťou školy. Žiaci svojím správaním majú robiť dobré meno škole.
O informovaní všetkých dotknutých osôb musí byť urobený záznam potvrdený podpisom (príloha č. 1 ŠP).
Školský poriadok je záväzný pre všetky zúčastnené strany.
Prerokované v pedagogickej rade gymnázia dňa 11.9.2017, na plenárnom rodičovskom združení a triednických hodinách 18.9.2017.
Školský poriadok pre gymnázium nadobúda účinnosť 1.2.2018
Oboznámenie sa so školským poriadkom na triednickej hodine
dňa: 18.9.2017 a rodičovskom združení dňa: 18.9. 2017
[1] Z dôvodu zníženia administratívy je potrebné písomné oznámenie o spáchaní deliktu spracovať pri opise skutku v tretej osobe a zaslať ho v elektronickej podobe. V súvislosti s prešetrovaním deliktov žiakov je potrebné riadne prešetriť vinu podozrivého zo spáchania akéhokoľvek deliktu, či ho skutočne spáchal podozrivý a za akých okolností. V takýchto prípadoch by mali byť políciou (a za prítomnosti riaditeľa školy) neodkladne vypočutí aj ostatní svedkovia.
SVETOVÝ DEŇ STOLNÉHO TENISU alebo ako šport ľudí spája, motivuje, dojíma, inšpiruje...
IHRA 2018- súťaž v programovaní počítačových hier
Súťaž Družstiev prvej pomoci Mladých SČK - 1.miesto
1.miesto na okresnom kole vo futbale

References: § 153
 § 19
 § 27
 § 33
 § 144
 § 144
 § 144
 § 153
 § 28
 § 58
 § 58

§7
 § 6
 § 37
 §23
 § 57
 § 23
 § 23
 § 57